आज के समय की संवादहीनता/ प्रतिस्पद्र्धा/ निर्ममता और छद्म को कवयित्री ने न सिर्फ सजगता से उद्घाटित किया है वरन् उसमें निहित व उससे निर्मित हो सकने वाले खतरों को भी उसने निडरता से रेखांकित किया है। विद्रूप यथार्थ को व्याख्यायित करती उनकी कविताओं में मानवीय सरोकारों के आह्वान को बड़ी शिद्दत से महसूस किया जा सकता है। गुरुमंत्र / जंगलीघास / निष्कासित होने पर / वे जो राजकुमार नहीं हैं / एक मामूली आदमी / अपने तहखाने में वह महायुद्ध जैसी रचनाएं कवयित्री की वैचारिक समृद्धि व रचनात्मक सरोकारों से साक्षात कराती हंै।